Coba jelasin Iklan-iklan televisyen dari Tunggang dengan Cermat, Ingatlah Orang yang Tersayang dalam bahasa melayu dong

Nota: Hanya empat iklan sahaja yang ditemui di internet.

Kecuaian Membawa Padah – Mengisahkan tentang seorang lelaki di hospital selepas mengalami kemalangan. Beliau berasa menyesal kerana sentiasa berebut dengan abangnya yang turut terlibat sama. Malangnya, doktor mengesahkan bahawa abangnya meninggal dunia, lalu menyebabkan dia dan keluarga mereka sedih. Pada masa yang sama, seorang pegawai polis datang ke hospital untuk menahan lelaki tersebut. Oleh sebab lakonan dan dialog iklannya yang lucu, iklan ini adalah yang popular antara keenam-enam iklan di dalam siri ini.

Kisah Benar Kes Kemalangan Motosikal – Ibu dan bapa kepada seorang anak ditemu ramah tentang perasaan mereka tentang keadaan anaknya sekarang yang bertemankan tongkat akibat kemalangan. Bapanya berpendapat bahawa anak-anak tidak tahu yang ibu bapa amat sayang akan mereka dan jika sesuatu yang buruk menimpa mereka, barulah perasaan insaf akan datang kepada mereka. Iklan ini merupakan kisah sebenar mangsa kemalangan motosikal.

Sentiasa Berpakaian Cerah – Iklan ini menunjukkan seorang lelaki yang berpakaian gelap menunggang motosikal pada waktu malam lalu sebuah kenderaan merempuh motosikal tersebut. Iklan ini menerangkan kepada kita bagaimana berpakaian gelap boleh meningkatkan risiko kemalangan.

Patuhi Had Laju – Iklan ini menjelaskan bahawa menunggang motosikal dalam kelajuan 80 km/j adalah sama seperti menjunam ke bawah dari bangunan lima tingkat. Semasa motosikal merempuh tepat pada titik sasaran, ia hancur berderai lalu menyebabkan kepala patung terputus.